Document ID: /roh_data/filtered/fineweb-2-filterrobots_roh.jsonl.gz/50320

Las Svizras ed ils Svizzers tschertgan sco ch'i para dapli spazi da viver en temp da crisa. Sco quai ch'ina analisa da la plattafurma ImmoScout 24 mussa èn il mument surtut tschertgadas abitaziuns da 3 stanzas e mez. Sin plazza dus suondan da nov abitaziuns da 4 stanzas e mez. Quellas han entant surpassà la dumonda suenter talas da trais stanzas.
Dapi l'avrigl saja plinavant da constatar ch'i vegnia tschertgà in toc damain abitaziuns da tranter ina u duas stanzas. Cumpareglià cun l'onn avant è quella dumonda sa reducida per prest 20%.
Davart l'abitar ha RTR publitgà il 2017 ina marella. Quella pudais vus tadlar qua: